open-index/open-wikipedia-markdown huggingface dataset:
Aleksandr Koževnikov

**Aleksandr Koževnikov** (,  s. 21. syyskuuta 1958 Penza) on entinen neuvostoliittolainen jääkiekkoilija. Hän voitti jääkiekon maailmanmestaruuden 1982 sekä olympiakultaa 1984 ja 1988. Hänet valittiin Neuvostoliiton ja Venäjän jääkiekkoilun kunniagalleriaan vuonna 1982.

## Lähteet
Sergei Krivokrasov

**Sergei Krivokrasov** (s. 15. huhtikuuta 1974) on venäläinen entinen jääkiekkoilija ja nykyinen valmentaja. Hän toimii KHL-joukkue Sibir Novosibirskin päävalmentajana. Krivokrasov valittiin Neuvostoliiton ja Venäjän jääkiekon kunniagalleriaan vuonna 1998.

## Lähteet

## Aiheesta muualla
*
*
Alfred Kutševski

**Alfred Iosifovitš Kutševski** (; 17. toukokuuta 1931 – 15. toukokuuta 2000
) oli neuvostoliittolainen jääkiekkoilija. Hänet valittiin Neuvostoliiton ja Venäjän jääkiekon kunniagalleriaan vuonna 1954.

## Saavutukset
Kutševski voitti Jääkiekon olympiakultaa vuonna 1956 ja olympiapronssia vuonna 1960. Lisäksi hän voitti kaksi jääkiekon maailmanmestaruutta.

## Lähteet
WWF Fully Loaded

**Fully Loaded** oli jokavuotinen showpainin pay-per-view (PPV) -tapahtuma, jonka tuotti World Wrestling Federation. Tapahtuma oli aluksi In Your House PPV:n otsikko, mutta vuonna 1999 tapahtuma erkani ITH-tapahtumasta. Vuonna 2001 Fully Loadedin paikkasi Invasion-tapahtuma ja vuonna 2002 lopulta Vengeance paikkasi Fully Loadedin jokavuotisessa PPV-kalenterissa.

## Fully Loaded tapahtumat

## Tulokset
### 1998

### 1999

**Fully Loaded (1999)** pidettiin 25. heinäkuuta 1999 Marine Midland Arenalla Buffalossa, New Yorkissa. 

* Heat matsi: Val Venis voitti Joey Absin (3:16)

* Heat matsi: The Godfather voitti Meatin (2:06)

* Heat matsi: Christian voitti Visceran

* Jeff Jarrett (Debran kanssa) selätti Edgen ja voitti Intercontinental Mestaruuden (13:22)

* The Acolytes (Faarooq ja Bradshaw) voitti Michael Hayesin ja Hardy Boyzit (Matt Hardy ja Jeff Hardy) Handicap matsissa ja voittivat WWF Tag Team Mestaruudet (9:32)

* D'Lo Brown voitti Mideonin ja voitti WWF European Mestaruuden (7:11)

* The Big Boss Man voitti Al Snown ja voitti Hardcore Mestaruuden (10:11)

* The Big Show voitti Kanen (Hardcore Holly toimi erikoistuomarina) (8:13)

* Ken Shamrock voitti Steve Blackmanin "Iron Circle" matsissa (4:19)

* Road Dogg ja X-Pac voittivat Mr. Assin ja Chynan ja voittivat oikeudet DX nimeen (11:44)

* Triple H voitti The Rock Strap matsissa (19:21)

* Steve Austin voitti The Undertakerin First Blood matsissa ja säilytti WWE Mestaruuden

### 2000

**Fully Loaded (2000)** pidettiin 23. heinäkuuta 2000 Reunion Arenalla Dallasissa, Texasissa

* Hardy Boyz ja Lita voittivat T & A:n (Test ja Albert) ja Trish Stratusin Miksatussa Tag Team matsissa (13:12)

* Tazz voitti Al Snown (5:20)

* Perry Saturn (Terrin kanssa) voitti Eddie Guerreron (Chynan kanssa) ja voitti WWF European Mestaruuden (8:10)

* The Acolytes (Faarooq ja Bradshaw) voitti WWF Tag Team Mestarit Edgen ja Christianin diskauksella (5:29)

* Val Venis voitti Rikishin Steel Cage matsissa ja säilytti Intercontinental Mestaruuden (14:10)

* The Undertaker voitti Kurt Anglen (7:34)

* Triple H voitti Chris Jerichon Last Man Standing matsissa (23:11)

* The Rock voitti Chris Benoitin ja säilytti WWE Mestaruuden (22:09)

## Lähteet
* Slam Sportsin sivut
Sabian

**Sabian** (), on kanadalainen symbaaleja ja muita lyömäsoittimia valmistava yritys joka perustettiin vuonna 1981. Nimi Sabian tulee perustajan lasten nimien alkukirjaimista: Sally, Bill ja Andy eli Sa-Bi-An. Nykyään yritystä johtaa perustajan poika Andy Zildjian.

Sabianilla on noin 30 prosenttia Euroopan symbaalimarkkinoista ja 25 prosenttia Amerikassa.

Sabianilla on symbaalisarjoja, kuten HHX, AA, AAX, APX, B8, B8 Pro, HH, XS20, Solar, Signature, käsin tehty Vault ja Neil Peartin Paragon-nimikkosarja.

## Kuvia

Kuva:Phil Collins.jpg|Phil Collins Sabianin lautasten äärellä.
Kuva:Cradle of Filth 2005.jpg| Sabianin soittimia Black Metal -orkesteri Cradle of Filthilla (2005).
Kuva:Chicago orchestra percussion section.jpg|Chicagon sinfoniaorkesterin lyömäsoittajien soittimia.

## Katso myös
* Zildjian
* Meinl Percussion
* Paiste

## Lähteet

## Aiheesta muualla
Eliza Doolittle

**Eliza Sophie Caird**, taiteilijanimeltään **Eliza Doolittle**, (s. 15. huhtikuuta 1988 Westminster, Lontoo, Englanti) on englantilainen laulaja-lauluntekijä. Hänen debyyttialbuminsa *Eliza Doolittle* julkaistiin 12. heinäkuuta 2010, ja se nousi Britannian albumilistan sijalle kolme. Albumin kaksi ensimmäistä singleä, ”Skinny Genes” ja ”Pack Up”, sijoittuivat molemmat singlelistoille.

## Nuoruus

Doolittle syntyi vuonna 1988 Lontoossa. Hän tulee musiikkitaustaisesta perheestä, sillä hänen isänsä, John Caird, on ohjaaja ja näytelmien, oopperoiden ja musikaalien kirjoittaja sekä Royal Shakespeare Companyn kunniavarajohtaja. Doolittlen äiti, Frances Ruffelle, on puolestaan laulaja ja musikaalinäyttelijä.

Doolittlellä on kahdeksan nuorempaa sisarusta, yksi äidinpuoleinen velipuoli ja seitsemän isänpuoleista sisarpuolta. Doolittlen vanhemmat erosivat hänen ollessaan nelivuotias.

Doolittle kasvoi Camden Townissa ja halusi Isoa-Britanniaa vuoden 1994 Eurovision laulukilpailussa edustaneen äitinsä tavoin aina laulaa ja tehdä musiikkia. Taiteilijanimensä Doolittle valitsi *[[My Fair Lady]]stä*, sillä se oli myös hänen lempinimensä lapsena.

## Ura

Doolittlen ensimmäinen julkaisu, neljä kappaletta sisältävä EP-levy *Eliza Doolittle*, julkaistiin 29. marraskuuta 2009. EP:n sisältämät kappaleet ”Rollerblades”, ”Moneybox”, ”Police Car” ja ”Go Home” saivat myös radiosoittoa.

Doolittlen esikoissingle ”Skinny Genes” julkaistiin 12. huhtikuuta 2010 ja toinen single ”Pack Up” 5. heinäkuuta 2010. Doolittlen kappale ”Running for Life” oli *[[Adulthood]]*-elokuvan soundtrackillä. Hän oli myös Paloma Faithin konserttiesiintyjänä tämän 30. lokakuuta 2010 alkaneella kiertueella. Doolittle on esiintynyt lisäksi Channel 4:n ohjelmissa *Big Brother* ja *Big Brother’s Little Brother* sekä kilpailijana BBC:n *[[Never Mind the Buzzcocks]]* -ohjelmassa.

## Yksityiselämä

Doolittle on parisuhteessa brittiläisen, Monsta Under the Bed -nimellä tunnetun hip hop -artistin kanssa, joka on hip hop -ryhmästä Children of the Damned.

## Diskografia
### Albumit
* *[[Eliza Doolittle (albumi)|Eliza Doolittle]]* (2010)
* *[[In Your Hands]] (2013)
* *A Real Romantic* (2018)

=== EP-levyt ===
* *Eliza Doolittle* (2009)
* *Christmas'' (2012)

### Singlet
* "Skinny Genes" (2010)
* "Pack Up" (2010)
* "Rollerblades" (2010)
* "Mr Medicine" (2011)	
* "Big When I Was Little" (2013)
* "Let It Rain" (2013)
* "Walking on Water" (2014)
* "Wide Eyed Fool" (2017)
* "Wasn't Looking" (2017)
* "Livid" (2018)
* "Alone & Unafraid" (2018)
* "All Night" (2018)

#### Promosinglet
* "Walking on Water" (2013)
* "Big City" (2015)
* "Alone & Unafraid" (2018)

#### Vierailevana artistina
* "He Ain't Heavy, He's My Brother" (osana The Justice Collectivea) (2012)
* "You & Me" (Disclosure feat. Eliza Doolittle) (2013)
* "The Hype" (Wookie feat. Eliza Doolittle) (2013)

## Lähteet

## Aiheesta muualla
*Eliza Doolittlen kotisivut
*
*
Richard Nixonin salamurha

**Richard Nixonin salamurha** () on vuonna 2004 ensi-iltansa saanut yhdysvaltalainen elokuva, jonka on ohjannut Niels Mueller.

*Richard Nixonin salamurha* perustuu yhdysvaltalaisen Samuel Byckin vuonna 1974 tekemään lentokonekaappausyritykseen. Byck meni lentokentällä olleeseen koneeseen käsiaseen ja omatekoisen räjähteen kanssa tarkoituksenaan pakottaa ohjaamaan lentokone päin Valkoista taloa ja tappaa näin Yhdysvaltain silloinen presidentti Richard Nixon.

## Rooleissa

Lähde: 

## Tuotanto
Elokuvaa kuvattiin Kalifornian Alamedassa, Atwaterissa, Berkeleyssä, Oaklandissa, Sacramentossa ja San Franciscossa sekä Nebraskan Omahassa.

## Lähteet
Zlin Z-37 Čmelák

**Zlin** tai **LET Z-37 Čmelák** on tšekkiläinen maatalouslentokone, jonka ensilento tapahtui 29. kesäkuuta 1963. Konetta valmistettiin vuosina 1965–1994 eri versioina yhteensä 713 kappaletta.

## Spesifikaatio (Z-37A)
* miehistö 1 + 1
* kuorma 650 l kemikaaleja
* pituus 8,6 m
* kärkiväli 12,2 m
* korkeus 2,9 m
* siipipinta-ala 23,8 m²
* tyhjäpaino 1&nbsp;043&nbsp;kg
* lentopaino 1&nbsp;850&nbsp;kg
* MTOW 1850&nbsp;kg
* voimalaite Walther M 462RF, ahdettu 9-sylinterinen tähtimoottori, 235&nbsp;kW eli 315 hv   
* suurin nopeus 210&nbsp;km/h
* matkalentonopeus 183&nbsp;km/h
* sakkausnopeus 81&nbsp;km/h
* rajanopeus 270&nbsp;km/h
* kantama 640&nbsp;km
* lakikorkeus 4&nbsp;000 m
* nousunopeus 4,7&nbsp;m/s
* lentoonlähtömatka kuormattuna 125 m (ilman kuormaa 50 m)
* laskumatka alle 100 m
* polttoainetta 250 l, 73-oktaanista tai parempaa
* pa-kulutus 52 l/h

## Museokoneita
Suomen ilmailumuseon näyttelyssä on yksi suomalainen lannoituskone.

## Lähteet
*
*
*
*Hans-Joachim Mau: *Tschechoslowakische Flugzeuge*, Transpress, Berlin 1987, 
*Photo and description (in Slovak)

## Aiheesta muualla

*Photos of Cmelak in action 
*Photos at Airliners.net
Pirkko Kontkanen

**Pirkko Hannele Kontkanen** (s. Ilomantsi) on suomalainen viulisti. Hän on soittanut Kumma Heppu & Lopunajan Voidellut -yhtyeessä vuodesta 1980 alkaen. Lisäksi hän on soittanut muun muassa Inkvisitiossa, The Bootsissa ja Jing & Jangsters -reggaeyhtyeessä. Kontkanen on soittanut myös Juice Leskisen albumeilla *[[Minä (albumi)|Minä]]* (1987), *[[Sinä (albumi)|Sinä]]* (1990), *[[Haitaribussi]]* (1993), *[[L (albumi)|L]]* (2000) ja *[[Vaiti, aivan hiljaa]]* (2002) sekä Markku Peltolan Buster Keaton -yhtyeessä.

Kontkanen on kotoisin Ilomantsista. Hän on opiskellut klassista musiikkia Oulussa ja soittanut Oulun kaupunginorkesterissa.

## Lähteet
Thibaud Gaudin

**Thibaud Gaudin** (n. 1229 – 26. huhtikuuta 1293) oli Temppeliherrojen ritarikunnan suurmestari elokuusta 1291 lähtien aina kuolemaansa saakka.

Thibaud Gaudinin elämästä ei tiedetä kovin paljon. Hän syntyi aatelisperheeseen, joko Chartresin tai Blois'n alueella Ranskassa. Ennen vuotta 1260 hän aloitti palvelemisensa Temppeliherrain ritaristossa, koska tällöin hän joutui vangiksi Tiberiasin taistelussa. Hurskautensa tähden hän sai itselleen lisänimen "munkki Gaudin".

Thibaud Gaudinin edeltäjä ritarikunnan suurmestarina oli Guillaume de Beaujeu ja hänen seuraajansa oli ritarikunnan viimeinen suurmestari Jacques de Molay.

## Lähteet
Kansainvälinen katukiekkoliitto

**Kansainvälinen katukiekkoliitto** (ISBHF) on katukiekon kattojärjestö. Järjestö järjestää vuosittain myös katukiekon maailmanmestaruuskilpailuja. 

## Kilpailuja
### Aikuisten
* Katukiekon maailmanmestaruuskilpailut
* Ball Hockey Caribbean Cup
* Ball Hockey European Cup
* Ball Hockey Mekong Cup

### Naisten
* Katukiekon naisten maailmanmestaruuskilpailut

### Juniorien U20
* Katukiekon alle 20-vuotiaiden maailmanmestaruuskilpailut
* Katukiekon alle 20-vuotiaiden euroopanmestaruuskilpailut

### U18
* Katukiekon alle 18-vuotiaiden maailmanmestaruuskilpailut
* Katukiekon alle 18-vuotiaiden euroopanmestaruuskilpailut

### U16
* Katukiekon alle 16-vuotiaiden maailmanmestaruuskilpailut
* Katukiekon alle 16-vuotiaiden euroopanmestaruuskilpailut
Isorantasappi

**Isorantasappi** eli **isosappi** (*Centaurium littorale*, syn. *C. vulgare*) on Euroopassa tavattava vaaleanpunakukkainen merenrantojen ruohovartinen kasvilaji.

## Ulkonäkö ja koko

Kaksivuotinen isorantasappi kasvaa 5–20 senttimetriä korkeaksi. Tanakoita, enintään yläosastaan haarovia kaljuja varsia on useita. Lehtiruusukkeen ruusukelehdet ovat vastapuikeita ja 1–3-suonisia. Varsilehdet ovat yksisuonisia ja tasasoukan suikeita. Kukinto on harsu tai tiheä huiskilo. Ruusunpunaiset, hyvin lyhytperäiset kukat ovat usein pieninä ryhminä. Halkaisijaltaan kukka on noin 10 mm. Verhiönliuskat ovat lähes tyveen asti erillisiä ja kapeita. Teriö on viisiliuskainen ja ahdastorvinen, verhiö on lähes teriöntorven pituinen. Heteiden ponnet tulevat selvästi esille teriöntorvesta. Isorantasappi kukkii Suomessa heinä-elokuussa. Hedelmä on kuihtuneen teriön sisään jäävä kota. Siemenet ovat hyvin pieniä ja ohutkuorisia.

## Levinneisyys
Isorantasapen levinneisyysalue on painottunut Pohjois-Eurooppaan. Lajia tavataan Atlantin rannikolla Pohjois-Ranskasta Tanskaan ja Etelä-Norjaan sekä paikoitellen Britteinsaarilla. Itämerellä lajia tavataan Keski-Ruotsin ja Etelä-Suomen korkeudelle asti. Suomessa isorantasapen yhtenäinen esiintymisalue ulottuu Porista Ahvenanmaalle ja edelleen Suomenlahden rannikolla itärajalle saakka. Porin pohjoispuolella lajista on muutamia havaintoja, pohjoisimmat Vaasan korkeudelta.

## Elinympäristö
Isorantasappi on merenrantojen kasvi, joka viihtyy soraisilla ja kivikkoisilla rannoilla. Suomen eteläpuolella laji kasvaa muuallakin kuin merenrannoilla, muun muassa kosteilla niityillä.

## Käyttö
Isorantasappi on vanha rohdoskasvi, josta on valmistettu rohtoja vatsa-, munuais- ja kuukautisvaivoihin.

## Lähteet
* *Helsingin kasvit – Kukkivilta kiviltä metsän syliin*. Toim. Kurtto, Arto & Helynranta, Leena. Helsingin kaupungin ympäristökeskus, Helsinki 1998.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Hæggström, Carl-Adam, Esbo 2010.

### Viitteet

## Aiheesta muualla
* Kasviatlas 2010: Isosapen levinneisyys Suomessa
* Luontoportti: Isosappi
* Pohjolan kasvien pauloissa: Centaurium littorale - isosappi
* Pinkka – Lajintuntemuksen oppimisympäristö: Isorantasappi (''Centaurium littorale'')
* Den virtuella floran: Isorantasappi  (''Centaurium littorale'') 
* ITIS: Centaurium littorale 
* Encyclopedia of life: Centaurium littorale
Grand Theft Auto: The Trilogy

**Grand Theft Auto: The Trilogy** on *[[Grand Theft Auto (pelisarja)|Grand Theft Auto]]* -kokoelmapaketti, joka sisältää pelit *[[Grand Theft Auto III]]*, *[[Grand Theft Auto: Vice City|Vice City]]* ja *[[Grand Theft Auto: San Andreas|San Andreas]]*. Paketti on julkaistu Microsoft Windowsille, PlayStation 2:lle, PlayStation 4:lle, Xboxille ja Mac OS X:lle.

Vuonna 2021 *Grand Theft Auto: The Trilogysta* julkaistiin uusi versio, *[[Grand Theft Auto: The Trilogy – The Definitive Edition]]*, joka on remasteroitu visuaalisilla parannuksilla sekä päivitetyllä pelattavuudella. *The Definitive Edition* julkaistiin Microsoft Windowsille, Nintendo Switchille, PlayStation 4:lle, [PlayStation 5:lle, Xbox Onelle ja Xbox Series X/S:lle sekä myöhemmin myös Androidille ja iOSlle. *The Definitive Editionin* julkaisija on sama kuin *Grand Theft Auto: The Trilogylla*, mutta *The Definitive Editionin* kehittäjä on Grove Street Games ja jakelijat PlayStation Store, Microsoft Store, Nintendo eShop, Google Play, App Store ja Rockstar Games Launcher.

## Lähteet

## Aiheesta muualla
*
Holhoojahallitus

**Holhoojahallitus** on sijaishallitus, joka käyttää monarkin valtaa silloin, kun monarkki on käsityksen mukaan liian nuori hallitsemaan. Ikä, jossa tällainen monarkki voi ottaa vallan omiin käsiinsä, on ollut eri maissa erilainen. Joskus on käynyt niin, että holhoojahallitus ei lupauksestaan huolimatta ole suostunut luovuttamaan valtaa monarkille.

Esimerkiksi Ruotsissa toimi Kustaa II Aadolfin kuoleman (1632) jälkeen holhoojahallitus, kunnes kuningatar Kristiina otti vallan omiin käsiinsä 18-vuotiaana vuonna 1644. Myös vuosina 1792–1796 Ruotsia johti holhoojahallitus, kun kuningas Kustaa III salamurhattiin ja hänen poikansa Kustaa IV Aadolf oli vielä alaikäinen.

Vaihtoehtoisesti valta voidaan antaa yhdelle sijaishallitsijalle, jota tällaisessa tilanteessa saatetaan kutsua myös holhoojahallitsijaksi.  

## Katso myös
* Regentti

## Lähteet
NBA Elite 11

**NBA Elite 11** on EA Canadan kehittämä koripalloaiheinen videopeli ja se julkaistiin elokuussa 2010. Pelin kansikuvassa esiintyy Oklahoma City Thunderin pelaaja Kevin Durant. Peli piti alun perin julkaista myös Xbox 360- ja PlayStation 3 -konsoleille.
Soutu kesäolympialaisissa 1976

**[[Kesäolympialaiset 1976|Vuoden 1976 kesäolympialaisten]] [[soutu]]** järjestettiin 18. &ndash; 25. heinäkuuta 1976 Île Notre-Damessa, Montrealissa, Kanadassa. Tämä oli 17. kerta kun laji oli mukana olympialaisten ohjelmassa. Mukana oli 593 osanottajaa 31 eri maasta. Tapahtumia oli 14.

## Mitalistit
### Miehet

### Naiset

## Mitalitaulukko

## Lähteet
*Rowing at the 1976 Montréal Summer Games
Gulo

**Gulo** on näätäeläinten (Mustelidae) heimoon kuuluva nisäkässuku. Sen ainoa nykyisin tavattava laji on ahma (*G. gulo*).
Ilkka Mattila

**Ilkka Juhani Mattila** (s. 1964) on suomalainen musiikkitoimittaja, joka työskentelee Helsingin Sanomissa. Aikaisemmin hän on työskennellyt Etelä-Suomen Sanomissa ja Rumbassa (päätoimittaja 1996–1999). Mattila on myös sivutoiminen muusikko. Hän soittaa kitaraa Jimi Tenorin yhtyeessä ja on tuottanut kaksi Eläkeläisten levyä. Lisäksi hän on kirjoittanut yhdessä Veli-Pekka Lehtosen kanssa huumoriteoksen *Taide-suomi-sanakirja*.

Vuonna 2008 Mattila ja Njassa valittiin Musiikki ja media -tapahtumassa vuoden musiikkijournalisteiksi. Mattilan mukaan häntä ei palkittu pelkästään ansioiden, vaan myös näkyvän työpaikkansa vuoksi. Hyvän musiikkitoimittajan ominaisuuksina hän pitää paitsi asiantuntemusta, myös kykyä kirjoittaa viihdyttävästi.

## Lähteet
Oliver Risser

**Oliver Hanjorge Risser** (s. 17. syyskuuta 1980 Windhoek) on saksalais-namibialainen jalkapalloilija. Risser pystyy pelaamaan joko keskikentän puolustavassa roolissa tai puolustajana.

## Ura
Risser aloitti uransa Saksassa, EGC Wirgesin joukkueessa vuonna 1999. Hän siirtyi Borussia Dortmundin reservijoukkueeseen 2003 ja pelasi siellä kaksi kautta Saksan kolmosdivisioonassa. Suurimman osan kaudesta 2005-2006 hän pelasi SV Sandhausenissa, Saksan jalkapalloilun neljännellä tasolla. Huhtikuussa 2006 hän siirtyi Islantiin Breidablikin joukkueeseen kolmeksi kuukaudeksi, jonka jälkeen palasi Saksan neljännelle tasolle Bonner SC -joukkueeseen. Siellä hän pelasi koko kauden 2006-2007. Tammikuussa 2008 Risser siirtyi Hannover 96 reservijoukkueeseen, oltuaan muutaman kuukauden ilman seuraa. Kauden päätteeksi hän jätti seuran. Risser oli jälleen kuukausia ilman seuraa, mutta siirtyi maaliskuussa 2009 Norjaan Manglerud Starin joukkueeseen. 21 elokuuta 2009 FC Lyn Oslo lainasi hänet Manglerud Starista.

Oliver Risser allekirjoitti 21. elokuuta 2010 kauden loppuun saakka kestävän pelaajasopimuksen Suomen Veikkausliigassa pelaavan Kuopion Palloseuran kanssa.

## Perhe
Risserin nuorempi veli, Wilko Risser, on esiintynyt myös Namibian maajoukkueessa. Hän pelaa Eintracht Trierissä ja on pelipaikaltaan hyökkääjä.

## Aiheesta muualla
*http://www.veikkausliiga.hs.prewise.com/News.aspx?type=&ID=40469
*http://www.veikkausliiga.hs.prewise.com/News.aspx?type=1&ID=40495
*http://www.kups.fi/2009/fi/include/ajankohtaista.php?we_objectID=3154
Cody Simpson

**Cody Robert Simpson** (s. 11. tammikuuta 1997) on australialainen laulaja. Codyn levy-yhtiönä toimii Atlantic Records. Hän on hyvä uimari ja on voittanut kaksi kultamitalia *Queensland Swimming Championships* -kisassa.

## Ennen julkisuutta
Simpson syntyi Gold Coastissa, Gueenslandissa, Australiassa. Hänen vanhempansa ovat Brad ja Angie Simpson, ja hänellä on kaksi nuorempaa sisarusta, Tom ja Alli.

## Yksityiselämä
Simpson on seurustellut aiemmin Kylie Jennerin, malli Gigi Hadidin sekä laulaja Miley Cyrusin kanssa. Syyskuusta 2020 lähtien hän on ollut parisuhteessa malli Marloes Stevensin kanssa.

## Filmografia

## Lähteet
Saksan tulliliitto

**Zollverein** (Deutscher Zollverein, ) oli Saksan liiton aikainen saksalaissvaltioiden välinen tulli- ja kauppapoliittinen yhtymä. Sopimus Zollvereinista eli tulliliitosta allekirjoitettiin 22. maaliskuuta 1833 ja se astui voimaan 1. tammikuuta 1834.

Preussilaisjohtoinen Zollverein korvasi Preussin ja Hessenin suuriherttuakunnan välisen tulliliiton (*Preußisch-Hessischer Zollverein*), keskisaksalaisen kauppaliiton (*Mitteldeutscher Handelsverein*) ja eteläsaksalaisen tulliyhdistyksen (*Süddeutsche Zollvereinigung*). Preussin ohella tulliliitto koostui alkujaan Hessenin suuriherttuakunnasta, Hessenin vaaliruhtinaskunnasta, Baijerista, Württembergistä, Saksista ja thüringeniläisistä pikkuvaltioista. Vuonna 1836 siihen liittyivät Baden, Nassau ja Frankfurt. 1842 tullialue laajeni Luxemburgilla, Braunschweigilla ja Lippellä; vuonna 1854 niitä seurasivat Hannover ja Oldenburg. Siten Zollverein kattoi noin 425&nbsp;000 neliökilometrin suuruisen alueen ennen Pohjois-Saksan liiton perustamista.

Zollvereinin tavoite oli taloudellisten sisämarkkinoiden luominen ja taloudellisten kehysten yhtenäistäminen. Poliittisesti tulliliitto vahvisti Preussin asemaa ja edisti niin kutsutun Kleindeutsche Lösungin syntyä. Saksan keisarikunnan perustamisen jälkeen tulliliiton tehtävät siirtyivät keisarikunnalle. Luxemburg puolestaan kuului vuoteen 1919 asti saksalaiseen tullialueeseen, vaikkei osa Saksan valtakuntaa ollutkaan.
FC Swarovski Tirol

**FC Swarovski Tirol** oli itävaltalainen jalkapalloseura Innsbruckista. Seura toimi vuosina 1986–1992.

## Historia
Swarovski Tirol perustettiin vuonna 1986, jolloin FC Wacker Innsbruckin nimi vaihdettiin FC Swarovski Tiroliksi. Kauden 1986–1987 UEFA-Cupissa Tirol selviytyi välieriin saakka, joissa IFK Göteborg voitti sen. Vuonna 1987 seuran päävalmentajaksi siirtyi Ernst Happel, jonka alaisuudessa Tirol voitti kaksi Itävallan mestaruutta sekä yhden Itävallan cupin. Vuonna 1992 seurasta syntyi uusi FC Tirol Innsbruck.

## Lähteet
Kassel 12

**Kassel 12** oli saksalainen Segelflugzeugbau Kassel -tehtaan koulutuskäyttöön valmistama liitolentokone, joka oli käytössä Saksassa 1920-luvulla. 

## Käyttö Suomessa
Lentoasema 2:n asevelvolliset kokosivat Kassel 12A -koneen vuonna 1935. Koneen ensimmäisen lennon lensi everstiluutnantti Rainer Ahonius Santahaminassa 28. maaliskuuta 1935. Kone (tunnus 13) oli käytössä Jämijärvellä kesällä 1936. Kone on nykyään näytteillä kunnostamattomana Päijät-Hämeen ilmailumuseossa.

## Tekniset tiedot
* Tyyppi: yksipaikkainen sekarakenteinen liitokone
* Pituus: 6,5 m
* Kärkiväli: 10 m
* Korkeus: 2,2 m

## Lähteet
* 

### Viitteet

__NOTOC__
Kaipiaisten taistelu

**Kaipiaisten taistelu** käytiin vuonna 1789 Venäjän ja Ruotsin välillä. Taistelu käytiin 15. heinäkuuta Kaipiaisissa, joka sijaitsee nykyään Kouvolan kaupungissa. Ruotsalaisten ja suomalaisten sotilaiden vetäytyminen Mäki-Kouvolaan aamulla 16. heinäkuuta päätti taistelun.

## Taistelun kulku
Kenraali Lars Fredrik von Kaulbars hyökkäsi Kustaa III:n käskystä venäläisten Kaipiaisissa sijaitsevia asemia vastaan. Kaulbarsin pääjoukko käsitti noin 1&nbsp;300 sotilasta. Kenraalin avuksi oli määrätty eversti Friesendorffin joukko-osasto, joka käsitti noin 1&nbsp;000 sotilasta. Kaulbars hyökkäsi venäläisiä vastaan odottaen, että Friesendorfin osasto liittyisi taisteluun sen ollessa käynnissä. Eversti Friesendorff osasto koukkasi Enäjärven kautta. Osasto juuttui huonon tien takia maastoon ja ei ikinä päässyt mukaan päätaisteluun Kaipiaisissa.

Ylivoimainen venäläinen noin 4&nbsp;000 sotilaan osasto piti asemansa ja käynnisti kenraali Denisovin johdolla useita vastahyökkäyksiä. Kaulbarsin joukot onnistuivat torjumaan vastahyökkäykset. Nämä hyökkäykset kuitenkin tyrehdyttivät Kaulbarsin aloitekyvyn ja hän ei saanut hyökkäystä jatkettua. Taistelu päättyi noin kello 21:00 aikaan. Kaulbars päätti vetäytyä takaisin Mäki-Kouvolaan, koska Friesendorffin lisäjoukkoja ei saapunut ja hänen asemansa alkoi muodostua kestämättömäksi. Venäläiset häiritsivät vetäytymistä, joka päättyi seuraavana aamuna. 

## Taistelun tulos
Taistelussa Ruotsin armeija menetti kaikkiaan 265 sotilasta kaatuneina ja alle sata haavoittuneena. Paikallisen väestön sato kärsi joukkojen tallatessa pellot ja useita rakennuksia tuhoutui. Taistelun jälkeen Kustaa III jatkoi sotatoimia lähinnä Kymenlaakson alueella. Taistelu vaikutti osittain siihen ettei Hattujen sodassa menetettyjä alueita pystytty valtaamaan takaisin. Kustaa III olisi tarvinnut sotamenestystä Kaipiaisissa voidakseen jatkaa taisteluja Etelä-Karjalan suunnassa.  

## Lähteet
* 

## Aiheesta muualla
* Professori Matti Ylätalon esitelmä aiheesta
Black Power

**Black power** on poliittinen käsite ja tarkoittaa useita ideologioita, jotka tähtäävät afrikkalaistaustaisten ihmisten itsemääräämisoikeuden saamiseen. Sitä käyttävät pääosin mutta eivät pelkästään Yhdysvaltojen afroamerikkalaiset. Black power -liike oli merkittävä 1960-luvun lopulla ja 1970-luvun alussa ja korosti etnistä ylpeyttä. Sen ohjelma mustaihoisten poliittisten ja kulttuuristen säätiöiden perustaminen ajamaan mustaihoisten yhteisiä intressejä.

## Katso myös
* Black Lives Matter
* Mustat pantterit
* Stokely Carmichael

## Lähteet

## Aiheesta muualla
Bleeding Me

**Bleeding Me** on Metallican kuudennen studioalbumin Load seitsemäs kappale.

Kappaletta ei koskaan julkaistu kaupallisena singlenä. Tosin mainossingleä levitettiin radioasemille vuonna 1997. Samana vuonna kappale saavutti kuudennen sijan Mainstream Rock-listalla.

Kappale on ajoittain esiintynyt Metallican live-settilistoilla julkaisunsa jälkeen, mukaan lukien livealbumilla S&M.

## Sanoitus
On useita spekulaatioita siitä, mistä kappale kertoo. Yksi teoria on, että se kertoo taistelusta riippuvuutta vastaan. Metallican entinen basisti Jason Newsted uskoo, että se kertoo henkilöstä, joka kokee henkistä kidutusta.

Metallican laulaja James Hetfield selitti, mistä kappale kertoo vuonna 2001 Playboy-lehden haastattelussa:
*"Loadin aikoina minusta tuntui, että haluan lopettaa juomisen." "Tunsin, että jään paitsi jostakin. Kaikki muut näyttivät niin onnelliselta koko ajan. Haluan itsekin olla onnellinen." "Suunnittelin elämääni krapulan ympärille: "Misfits soittaa kaupungilla perjantai-iltana, joten lauantai on krapulapäivä." Menetin paljon päiviä elämästäni. Käytyäni terapiassa vuoden ajan opin itsestäni paljon. On paljon asioita jotka jättävät arpia, kun kasvaa. Eikä tiedä miksi. Bleeding Me kertoo siitä: yritin vuotaa kaiken pahan pois ja saada kaiken pahuuden ulos minusta. Kun kävin terapiassa, huomasin paljon rumia asioita. Pimeän kohdan itsessäni.*

Toisessa haastattelussa Hetfield kommentoi, mitä Metallican muut jäsenet tunsivat sanoista. "Mistä olisin voinut tietää, tunsivatko muut jäsenet sanat yhtä voimakkaasti kuin minä? Olisin voinut laulaa kappaleen kyynel silmässä ja muut eivät olisi ehkä välittäneet yhtään."

## Demo
Kappaleen demo oli myös nimeltään "Bleeding Me" ja se äänittivät Hetfield ja Lars Ulrich Ulrichin kotistudiossa 7. huhtikuuta 1995.

## Kappaleet
#
#

## Aiheesta muualla
* Discogs
Better Than You

**Better Than You** on Metallican seitsemännen studioalbumin ReLoad viides kappale. Sen nimi oli alun perin "Better". Kappale voitti Grammyn vuonna 1998 parhaasta heavy metal -esityksestä. Kappale kertoo ihmisestä, joka haluaa aina olla toista parempi. Yhtye jammaili kappaletta ensimmäisen kerran Lontoossa vuonna 1995.

## Kappaleet
**1998 CD promo** (USA: Elektra PRCD 1149-2)
#

**1998 CD promo** (USA: Elektra PRCD 1165-2)
#

## Kokoonpano
* James Hetfield – laulu, rytmikitara
* Kirk Hammett – soolokitara
* Jason Newsted – bassokitara, taustalaulu
* Lars Ulrich – rummut
Patajärvi (Jyväskylä)

**Patajärvi**  on Keski-Suomessa Jyväskylässä Korpilahdella Tikkalassa sijaitseva järvi.

## Maantietoa
Järven pinta-ala on 128 hehtaaria eli 1,3 neliökilometriä, se on 3,4 kilometriä pitkä ja 1,0 kilometriä leveä. Se sijaitsee Muuratjärven länsipuolella ja se on muodostunut Yläpuolenmäen eteläpuolelle Majalanmäen taakse. Yläpuolenmäki kohoaa 90 metrin korkeuteen. Muita järven ympäristössä sijaitsevia ja järvelle näkyviä mäkiä ovat Kiiskivuori ja Myllyvuori. Ne ovat yli 60 metriä korkeat. Järvelle pistää harjumaisia niemiä, joita ovat esimerkiksi Saarenniemi ja Vuohiniemi. Järvellä on kartan mukaan kahdeksan saarta, joilla ei ole kartoissa nimiä. Kaikki saaret ovat autioita. Järven rantaviivan pituus on 11,6 kilometriä. Sen rannat ovat suurimmaksi osaksi metsämaata, mutta esimerkiksi etelärannat ovat peltomaata. Alueen asutus on haja-asutusta, joka muodostuu viidesta maatilasta ja 20 muusta kiineästä asutuksesta. Rannoille on rakennettu noin 40 vapaa-ajan asuntoa. Niille tulee tiet järven eteläpuolelta kulkevalta seututieltä 607 ja pohjoispuolen kylätieltä. Asutus muodostaa etelärannalle Tikkalan kylän ja Rähäkkälän kulmakunnan sekä Ylä-Muuratjärven kulmakunnan.

## Luontoarvoja
Järvi on runsashumuksinen ja sen ekologinen tila on vuonna 2013 todettu erinomaiseksi. Koekalastuksissa on saaliksi tullut särkikaloja, kuhaa, kiiskeä, haukea ja ahventa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Muuratjärven valuma-alueella (14.28), jonka Patajärven valuma-alueeseen (14.284) järvi kuuluu. Järven vedenpinnan korkeus on 90,7 metriä mpy. Järveen on eteläpuolelta johdettu metsä- ja pelto-ojia. Järven valuma-alueesta 75&nbsp;% on kangasmetsää, 9&nbsp;% vähäpuustoista aluetta, 7&nbsp;% peltomaata, 4&nbsp;% vesistöjä, 4&nbsp;% metsäistä turvemaata ja 1&nbsp;% rakennettua aluetta. Luontaisia laskuojia ovat Lahnalammen laskuoja, järven länsipäähän laskevat Heinäoja sekä yhteinen Vihtaoja ja Hangasoja. Heinäojan valuma-alueella ei ole järviä, mutta Vihtaoja laskee Vihtajärvestä ja Hangasoja Hangasjärvestä. Järven laskujoki on 1,5 kilometriä pitkä Mattilanjoki, joka laskee Muuratjärveen. Joki virtaa Rimminlammen läpi ja sillä on pudotusta 0,3 metriä.

## Lähteet
Think It Over

**Think It Over** on Uriah Heepin kappale vuodelta 1981. Kappale julkaistiin singlenä vuonna 1981, ja vuoden 1982 *[[Abominog]]*-albumilla siitä julkaistiin uusi versio. Vuoden 1981 alkuperäinen versio julkaistiin singlenä muun muassa Isossa-Britanniassa ja Italiassa.
Plaça del Centren metroasema

**Plaça del Centre** on Barcelonan metron linjan 3 asema. Se sijaitsee Les Cortsin ja Sants-Montjuïcin alueiden rajalla lähellä Barcelona Santsin rautatieasemaa.

Plaça del Centren asema avattiin vuonna 1975 espanjankielisellä nimellä Plaza del Centro. Aluksi se oli osa silloista 3B-linjaa. Vuonna 1982 linjojen uudelleenjärjestämisen yhteydessä asemasta tuli osa nykyistä linjaa 3 ja sen nimi muutettiin katalaaninkieliseen asuunsa.

## Lähteet

## Aiheesta muualla
*Plaça del Centren asema Trens de Catalunya -sivustolla
Morsiusharso

**Morsiusharso** (*Gypsophila paniculata*) on kohokkikasvien (Caryophyllaceae) heimoon kuuluva ruohovartinen kasvi, jota käytetään yleisesti myös koristekasvina.

## Ulkonäkö ja koko

Morsiusharso on monivuotinen ja runsaasti haarova. Varret ovat tanakat, ainakin yläosasta kaljuja ja pituudeltaan noin 20–90&nbsp;cm pitkiä. Varret ja lehdet ovat sinivihreitä. Lehtien muoto vaihtelee suikeista kapean kolmiomaisiin. Kukinto on tiheähkö, runsaskukkainen viuhko. Kukkaperät ovat tavallisesti verhiötä lyhyempiä, 2,5–5&nbsp;mm pitkiä. Verhiö on kellomainen, valkojuovainen ja viisiliuskainen. Ulkoverhiö puuttuu. Valkoinen teriö on 4–6 mm leveä, noin 1,5 kertaa verhiön pituinen. Terälehdet ovat kynnelliset. Emin vartaloita on kaksi kappaletta. Suomessa morsiusharso kukkii heinä-elokuussa. Hedelmä on 2&nbsp;mm mittainen, neliliuskaisesti aukeava kota.

## Levinneisyys
Morsiusharso kasvaa alkuperäisenä Saksasta, Unkarista ja Romaniasta itään aina Länsi-Siperiaan asti. Lajia kasvaa myös Kaukasuksen alueella ja Iranin pohjoisosissa. Sitä tavataan monin paikoin myös satunnaisena viljelykarkulaisena, muun muassa Fennoskandiassa ja Benelux-maissa sekä monin paikoin myös Pohjois-Amerikassa. Suomessa morsiusharsoa on tavattu harvinaisena villiintyneenä tai satunnaisena uustulokkaana eri puolilta maata Etelä-Lappia myöten.

## Elinympäristö
Villiintyneenä morsiusharsoa tavataan pihoilla, joutomailla ja lastauspaikoilla.

## Käyttö
Morsiusharso on suosittu leikkokukka, jota viljellään ympäri maailmaa. Lajista on jalostettu myös kerrottukukkaisia ja vaaleanpunaisia lajikkeita. Sitä voidaan käyttää myös kuivakukkana.

## Lähteet
*
*

### Viitteet

## Aiheesta muualla
* Kasviatlas 2020: Morsiusharson levinneisyys Suomessa
* 
* ITIS: ''Gypsophila paniculata'' 
* United States Department of Agriculture (USDA): ''Gypsophila paniculata'' 
* Flora of China: ''Gypsophila paniculata''
Ill Bill

**Ill Bill** (oik. **William Braunstein**, s. 14. heinäkuuta 1972) on yhdysvaltalainen rap-artisti. Hän on yhtyeiden La Coka Nostra ja Non Phixion jäsen. Hän on horrorcore-artisti Necron isoveli.

## Julkaisut
### Sooloalbumit
*2004: What's Wrong with Bill?
*2008: The Hour of Reprisal
*2013: The Grimy Awards
*2016: Septagram
*2020: La Bella Medusa

### Kokoelmat

* 2002: The Future Is Now (Non Phixion)
* 2004: The Green CD/DVD (Non Phixion)
* 2005: The Circle of Tyrants (Circle of Tyrants)
* 2009: A Brand You Can Trust (La Coka Nostra)
* 2010: Kill Devil Hills (DJ Muggs)
* 2011: Heavy Metal Kings (Heavy Metal Kings)
* 2012: Masters of the Dark Arts (La Coka Nostra)
* 2016: To Thine Ownself Be True (La Coka Nostra)
* 2017: Black God White Devil (Heavy Metal Kings)
* 2018: Split (Ghoul)
* 2019: Cannibal Hulk (EP) (Stu Bangas)
* 2019: Pulp Phixion (EP) (Sunday)
* 2020: Gorilla Twins (Nems)

## Lähteet
Alexander Dale Oen

**Alexander Dale Oen** (21. toukokuuta 1985 Rong, Øygarden, Norja – 30. huhtikuuta 2012 Flagstaff, Arizona, Yhdysvallat) oli norjalainen uimari. Hän on rintauinnin olympiamitalisti, maailmanmestari ja kolminkertainen Euroopan-mestari.

Dale Oen sijoittui junioreiden EM-kilpailuissa Glasgow’ssa 2003 toiseksi 100 metrin rintauinnissa. Montrealin MM-kilpailuissa 2005 hän oli samassa lajissa seitsemäs. Vuonna 2006 hän sai 100 metrin rintauinnissa pronssia Shanghain lyhyen radan MM-kilpailuissa ajalla 59,16, hopeaa Budapestin pitkän radan EM-kilpailuissa ajalla 1.00,63 ja pronssia Helsingin lyhyen radan EM-kisoissa ajalla 58,70. Melbournen MM-kilpailuissa 2007 hän sijoittui samassa lajissa kahdeksanneksi. 

Dale Oen voitti 100 metrin rintauinnin Euroopan-mestaruuden Eindhovenissa 2008 ajalla 59,76. Hän sai lisäksi hopeaa 50 metrin rintauinnissa ajalla 27,53 ja 200 metrin rintauinnissa ajalla 2.09,74. Saman vuoden Pekingin olympialaisissa hän sai hopeaa 100 metrin rintauinnissa ajalla 59,20. Hän voitti toistamiseen 100 metrin rintauinnin Euroopan-mestaruuden Budapestissa 2010 ajalla 59,20 ja sai lisäksi hopeaa 200 metrin rintauinnissa ajalla 2.09,68.

Dale Oen voitti 100 metrin rintauinnin maailmanmestaruuden Shanghaissa 2011 ajalla 58,71. 50 metrin rintauinnissa hän oli viides. Saman vuoden Szczecinin lyhyen radan EM-kilpailuissa hän voitti 100 metrin rintauinnin ja sijoittui 50 metrin rintauinnissa kolmanneksi. Hänet valittiin Norjan vuoden urheilijaksi.

Dale Oen kuoli 30. huhtikuuta 2012 sydämenpysähdykseen harjoitusleirillä Yhdysvalloissa.

## Lähteet
Syyssyrikkä

**Syyssyrikkä** eli **syyssyreeni** (*Buddleja davidii*) on syriköiden sukuun kuuluva kasvi, jota käytetään koristekasvina.

## Kuvaus

Syyssyrikkä on 1–4 metriä korkeaksi kasvava kesävihanta pensas, jolla on pitkät ja kaarevat oksat. Lehdet kasvavat vastakkaisesti ja ovat suikeita ja hienosahalaitaisia. Päältä ne ovat tummanvihreitä ja alta huopakarvaisia. Saman kesän versoihin kehittyvät kukinnot ovat kartiomaisia ja tiheitä, pituudeltaan 10–25&nbsp;cm. Kukat ovat sinipunaisia.

Lajikkeilla kukat voivat olla valkoisia, vaaleanpunaisia, punaisia tai purppuran eri sävyisiä ja kukinnon pituus voi olla jopa 60&nbsp;cm.

## Levinneisyys

Syyssyrikkä on kotoisin Kiinasta. Sitä esiintyy myös Japanissa, missä se on todennäköisesti viljelykarkulainen. Se on levinnyt viljelykarkulaiseksi myös monin paikoin muualle muun muassa Pohjois-Amerikassa ja Euroopassa.

## Käyttö

Syyssyrikkä on suosittu koristekasvi, josta on jalostettu runsaasti lajikkeita. Sen kukinnot houkuttelevat runsaasti perhosia, minkä vuoksi se soveltuu hyvin perhospuutarhoihin. Suomessa syyssyrikkä on talvenarka ja sitä voidaan suositella vain maan eteläisimpiin osiin.

## Lähteet

## Aiheesta muualla
*Suomen Lajitietokeskus: Syyssyrikkä (''Buddleja davidii'')
*ITIS: ''Buddleja davidii'' 
*United States Department of Agriculture (USDA): ''Buddleja davidii'' 
*Flora of China: ''Buddleja davidii'' 
*Plant List: Buddleja davidii 
*PheroBase: Floral volatiles of Buddleja davidii
Craig Gardner

**Craig Gardner** (s. 25. marraskuuta 1986 Solihull, Englanti, Yhdistynyt kuningaskunta) on englantilainen jalkapalloilija, joka edustaa Englannin Valioliigan West Bromwichia. 180 senttimetriä pitkän Gardnerin pelipaikka on puolustuksen oikealla laidalla tai keskikentän keskellä.

## Seurajoukkueura
Gardner on Aston Villan kasvatti, joka allekirjoitti ensimmäisen ammattilaissopimuksensa 31. tammikuuta 2005. Ensiesiintymisensä Valioliigassa hän teki samana vuonna 26. joulukuuta Evertonia vastaan pelatussa ottelussa. Gardner teki uuden nelivuotisen sopimuksen elokuussa 2007. Kaudella 2009–2010 hän pelasi vain yhden ottelun loukkaantumisen vuoksi. Kaikkiaan hän pelasi Aston Villassa lähteestä riippuen 58 tai 59 valioliigaottelua, joissa teki viisi maalia. UEFA-cupissa hän pelasi karsintapelit mukaan lukien yhdeksän ottelua ja Eurooppa-liigan karsinnoissa yhden pelin. 4. tammikuuta 2010 uutisoitiin kuitenkin, että Birmingham valmisteli Gardnerista 3,5 miljoonan punnan tarjousta. Aston Villa hylkäsi ensimmäisen tarjouksen, mutta hyväksyi seuraavan, ja Gardner allekirjoitti 26. tammikuuta 4,5 vuoden sopimuksen Birminghamin kanssa.

Gardner pelasi Birminghamissa puolentoista kauden aikana 42 valioliigaottelua, joissa teki kahdeksan maalia. Hän pelasi kaudella 2010–2011 kuusi ottelua Englannin liigacupissa mukaan lukien tappiollisen loppuottelun Arsenalia vastaan. Heinäkuussa 2011 Gardner siirtyi Sunderlandiin. Hän pelasi kaudella 2013–2014 liigacupissa viisi ottelua, myös tappiollisen loppuottelun Manchester Cityä vastaan. Kaikkiaan hän pelasi Sunderlandissa 81 valioliigaottelua, joissa teki 11 maalia.

Gardner siirtyi Valioliigan West Bromwichiin ilmaisella siirrolla kesällä 2014. Kahdella ensimmäisellä WBA-kaudellaan hän pelasi yhteensä 69 valioliigaottelua, joissa teki kuusi maalia.

## Maajoukkueura
Gardner pelasi Englannin alle 21-vuotiaiden maajoukkueessa 14 ottelua, joissa teki kaksi maalia. Hän pelasi kolmessa ottelussa  alle 21-vuotiaiden EM-kilpailuissa 2009.

## Lähteet
* 

### Viitteet
Sorvarinpensaat

**Sorvarinpensaat** (*Euonymus*) on suku kelasköynnöskasvien (Celastraceae) heimossa. Sukuun kuuluu yli 140 lajia, joita esiintyy Euroopassa, Aasiassa ja Pohjois-Amerikassa, pienin osin myös Afrikassa ja Itä-Australiassa.

Lajit ovat pensaita tai pieniä puita. Lehdet sijaitsevat vastakkaisesti ja ovat ehyitä ja sulkasuonisia. Kukinto on viuhko, ja kukat 4- tai 5-lukuisia. Hedelmä on punainen kota, jossa on oranssit siemenet.

Osaa suvun lajeista käytetään koristekasveina muun muassa Suomessa.

## Lajeja ja muunnoksia
* *Euonymus alatus* – pallesorvarinpensas
* *Euonymus americanus* – hurmesorvarinpensas
* *Euonymus europaeus* – euroopansorvarinpensas
* *Euonymus fortunei* var. *radicans* – suikerosorvarinpensas
* *Euonymus hamiltonianus* – soikkosorvarinpensas
** *E. hamiltonianus* var. *sieboldianus* – tokionsorvarinpensas
* *Euonymus japonicus* – laakerisorvarinpensas eli sorvarinlaakeri
* *Euonymus koopmannii* (syn. *E. nanus* var. *turkestanicus*) – kääpiösorvarinpensas
* *Euonymus latifolius* – etelänsorvarinpensas
* *Euonymus maackii* – idänsorvarinpensas
* *Euonymus macropterus* – lyhtysorvarinpensas
* *Euonymus nanus* – lamosorvarinpensas
* *Euonymus phellomanus* – korkkisorvarinpensas
* *Euonymus planipes* – kirsikkasorvarinpensas
* *Euonymus verrucosus* – nystysorvarinpensas

## Lähteet

## Aiheesta muualla
* Kasviatlas: Sorvarinpensaat (''Euonymus'')
* ITIS: ''Euonymus'' 
* United States Department of Agriculture (USDA): ''Euonymus'' 
* Flora of China: ''Euonymus''
Associés à vie

**Associés à vie** on Mo'vez Lang-yhtyeen toinen studioalbumi ja se julkaistiin 22. syyskuuta 2008. Levyllä vieraili muun muassa Zeler, Samira, Fantom ja General Salem.

## Kappaleet
# Intro
# Associes a vie (feat. Zeler)
# Sur le bitume
# Illicite kreust
# Itineraire d’un bagnard (Boulox feat. Samira)
# Chasse a l’homme
# J’ai tant de haine en moi
# Chacun sa chance feat sir doums
# SDF
# Le Temps du chanson (Cens Nino feat. Arietou, Beatrice, Fatou, Helene & Isabelle)
# Sauvage (feat. Samira)
# Pris au piege
# J’ai appris (feat. General Salem)
# Sensible (Zone)
# La Kabylie (LIM)
# On Avance (feat. Fantom)
# Freestyle

## Lähteet
Jesse Tyler Ferguson

**Jesse Tyler Ferguson** (s. 22. lokakuuta 1975 Missoula, Montana, Yhdysvallat) on yhdysvaltalainen näyttelijä. Hän on viisinkertainen Primetime Emmy-ehdokas.

Ferguson on näytellyt vuodesta 2009 Mitchell Pritchettin roolia ABC:n tilannekomediasarjassa *[[Moderni perhe]]* (*Modern Family*). Hän on saanut roolistaan neljä  Primetime Emmy-ehdokkuutta parhaasta miessivuosasta komediasarjassa vuosina 2010-2013. Hänen muita televisioroolejaan ovat olleet muun muassa Richie Velchin rooli tilannekomediassa *[[The Class]]*, jota tehtiin yksi tuotantokausi vuosina 2006–2007, ja Gabe Farkasin rooli kahdessa draamakomedia *[[Ruma Betty|Ruman Bettyn]]* jaksossa. Ferguson on näytellyt myös elokuvissa, muun muassa Arthur James Elmeriä elokuvassa *Untraceable* (2008) ja Cyriliä elokuvassa *Wonderful World* (2009). 

Ferguson opiskeli näyttelemistä New Yorkin American Musical and Dramatic Academyssä, josta hän valmistui vuonna 1995. Paitsi televisiosarjoissa ja elokuvissa, hän on esiintynyt myös useissa teatterinäytelmissä. Hän on näytellyt muun muassa Tony-palkitussa Broadway-musikaalissa *[[The 25th Annual Putnam County Spelling Bee]]* sekä New Yorkin Public Theaterin sovituksissa William Shakespearen näytelmistä *[[Kesäyön unelma]]*, *[[Talvinen tarina]]* ja *[[Venetsian kauppias]]*.

## Yksityiselämä
Ferguson on avoimesti homoseksuaali. Ferguson alkoi seurustella Justin Mikitan kanssa 2010. He kihlautuivat 2012 lomamatkalla Meksikossa. He menivät naimisiin 20. heinäkuuta 2013. Pari sai ensimmäisen lapsensa, pojan, heinäkuussa 2020. 

## Lähteet

## Aiheesta muualla

*
Ralph Emery

**Ralph Emery** (10. maaliskuuta 1933 McEwen, Tennessee – 15. tammikuuta 2022 Nashville, Tennessee) oli yhdysvaltalainen kantrimusiikkiin erikoistunut radio- ja televisiotoimittaja. Hän työskenteli pääasiassa nashvillelaisilla televisio- ja radioasemilla 1950-luvulta alkaen. Emery isännöi 2007–2015 *Ralph Emery LIVE*-ohjelmaa RFD-TV-kaapelikanavalla. Emery nimettiin Country Music Hall of Fameen vuonna 2007 ja Radio Hall of Fameen vuonna 2010.

## Bibliografia
* *Memories: The Autobiography of Ralph Emery* (1991) 
* *More Memories* (1993) 
* *The View from Nashville* (1998) 
* *50 Years Down a Country Road* (2000) 

## Lähteet

## Aiheesta muualla

*
Le Maxi Delinquant

**Le Maxi Delinquant** on LIMin toinen sooloalbumi, joka julkaistiin 18. kesäkuuta 2007. Levyllä vieraili muun muassa Samira, Boulox ja General Salem. Albumia tuotettiin vain rajallinen määrä, 10 000 kappaletta.

## Kappaleet
# 
#  (feat. Boulox)
#  (feat. Zeler)
#  (feat. Boulox & Samira)
#  (feat. General Salem)
# 
# 
# 
# 

## Lähteet
Laalavat jouset

**Laalavat jouset** (kirjakielellä "laulavat jouset") on suomalaisen metalliyhtye Verjnuarmun esikoisalbumilla *[[Muanpiällinen helevetti]]* julkaistu kappale. Yhtye julkaisi samannimisen kappaleen vuonna 2004 julkaistulla *Laalavat jouset*-demo-EP:llä. Vuonna 2006 kappaleesta julkaistiin Kusti Mannisen ohjaama musiikkivideo, jota on esitetty Music Television ja Voice -televisiokanavilla.

## Lähteet

## Aiheesta muualla
* Laalavat jouset discogs.com -sivustolla
WWE No Mercy

**No Mercy** oli jokavuotinen showpaini pay-per-view (PPV) tapahtuma, minkä tuotti World Wrestling Entertainment (WWE). Ensimmäinen No Mercy pidettiin 16. toukokuuta 199 Manchesterissa, Englannissa. Samana vuonna tapahtumaa alettiin pitää lokakuisena PPV:nä. Vuosina 2003–2006 tapahtuma kuului SmackDown brändiin. Vuoden 2007 WrestleManian jälkeen kaikista tapahtumista tuli kolmi-brändisiä.

Vuonna 2009 No Mercyn paikkasi Hell in a Cell tapahtuma

## No Mercy tapahtumat

## Tulokset
### 1999

**No Mercy (1999)** pidettiin 17. lokakuuta 1999 Gund Arenalla Cleveland, Ohiossa.

### 2000

**No Mercy (2000)** pidettiin 22. lokakuuta 2000 Pepsi Arenalla Albanyssa, New Yorkissa

### 2001

**No Mercy (2001)** pidettiin 21. lokakuuta 2001 Savvis Centerissä St. Louisissa, Missourissa.

## Lähteet
*No Mercyn viralliset sivut
Dinner in the Sky

**Dinner in the Sky** () on vuonna 2006 aloittanut belgialaislähtöinen ravintolakonsepti, jossa ruokailijat ja ravintolahenkilökunta nostetaan nosturilla 50 metrin korkeuteen syömään ja nauttimaan maisemista esim. kaupungin keskustassa, maaseudulla, kulttuurikohteessa tai urheilukilpailussa. "Ravintolassa" voi olla esimerkiksi 22 ruokailijaa, kokki, 2 tarjoilijaa ja 2 turvamiestä. Vuonna 2020 ravintoloita oli ollut noin 60 maassa.

## Lähteet

*Dinner in the Sky
Claudine Beccarie

**Claudine Beccarie** (s. 14. kesäkuuta 1945 Crétiel, Val-de-Marne) on entinen ranskalainen pornonäyttelijä. Hän aloitti uransa alalla vuonna 1972 ja sai mainetta itsestään kertoneella dokumentilla *Exhibition* (1975). Hän lopetti hardcoressa esiintymisen vuonna 1976, mutta esiintyi 1980-luvulle saakka natsieksploitaatioelokuvissa.

## Lähteet

## Aiheesta muualla
* 
* Time.com: Cinema: Philosophy of The Bedroom
GoldenEye 007 (vuoden 2010 videopeli)

**GoldenEye 007** on Eurocomin kehittämä ja Activisionin julkaisema ensimmäisen persoonan ammuntapeli. Peli julkaistiin vuonna 2010 Wiille ja Nintendo DS:lle. Pelistä on julkaistu **GoldenEye 007: Reloaded** versio vuonna 2011 PlayStation 3:lle ja Xbox 360:lle. 

Peli on uusintaversio vuoden 1997 James Bond -aiheisesta pelistä *[[GoldenEye 007]]*, joka perustuu vuoden 1995 elokuvaan *[[007 ja kultainen silmä]]*. 

## Pelaaminen
Vaikka pelin nimi viittaakin vuonna 1997 julkaistuun peliin on uusintaversion pelattavuus aivan erilainen. Juoni, tehtävät ja kentät ovat samoja kuin alkuperäisessä pelissä. Kentät sulautuvat tässä pelissä enemmän pelin juoneen.

### Moninpelin hahmot
* James Bond
* Rautahammas
* Alec Trevelyan (006)
* Baron Samedi
* Francisco Scaramanga
* Julius No

## Ääninäyttelijät

## Aiheesta muualla
* 
* 
* 
*
Frédérick Bousquet

**Frédérick Bousquet** (s. 8. kesäkuuta 1981 Perpignan, Ranska) on ranskalainen uimari. Hän on olympia- ja MM-mitalisti sekä moninkertainen Euroopan-mestari.

Bousquet sai pronssia 4&nbsp;×&nbsp;100&nbsp;metrin vapaauintiviestissä Helsingin EM-kilpailuissa 2000 ja Barcelonan MM-kilpailuissa 2003. Barcelonassa hän oli lisäksi kuudes 100&nbsp;metrin vapaauinnissa.  Wienin lyhyen radan EM-kilpailuissa 2004 hän voitti mestaruuden 100&nbsp;metrin vapaauinnissa ja 4&nbsp;×&nbsp;50&nbsp;metrin vapaauintiviestissä. Vuonna 2005 hän oli Montrealin MM-kilpailuissa seitsemäs 50&nbsp;metrin vapaauinnissa sekä sai Triesten lyhyen radan EM-kilpailuissa hopeaa 50&nbsp;metrin vapaauinnissa ja 4&nbsp;×&nbsp;50&nbsp;metrin vapaauintiviestissä.

Bousquet ui Budapestin EM-kilpailuissa 2006 alkuerissä Ranskan 4&nbsp;×&nbsp;100&nbsp;metrin vapaauintijoukkueessa, joka sai lopulta pronssia. Saman vuoden Helsingin lyhyen radan EM-kilpailuissa hän sai hopeaa 4&nbsp;×&nbsp;50&nbsp;metrin vapaauintiviestissä. Melbournen MM-kilpailuissa 2007 hän saavutti pronssia ja Pekingin olympialaisissa 2008 hopeaa 4&nbsp;×&nbsp;100&nbsp;metrin vapaauintiviestissä. Rijekan lyhyen radan EM-kilpailuissa 2008 hän sai kultaa 4&nbsp;×&nbsp;50&nbsp;metrin vapaauintiviestissä ja hopeaa 50&nbsp;metrin vapaauinnissa. 

Bousquet sai Rooman MM-kilpailuissa 2009 hopeaa 50&nbsp;metrin vapaauinnissa ajalla 21,21 sekä pronssia 100&nbsp;metrin vapaauinnissa ajalla 47,25 ja 4&nbsp;×&nbsp;100&nbsp;metrin vapaauintiviestissä. Saman vuoden Istanbulin lyhyen radan EM-kilpailuissa hän voitti mestaruuden 50&nbsp;metrin vapaauinnissa ja 4&nbsp;×&nbsp;50&nbsp;metrin vapaauintiviestissä sekä sai hopeaa 50&nbsp;metrin perhosuinnissa ja pronssia 4&nbsp;×&nbsp;50&nbsp;metrin sekauintiviestissä. Budapestin EM-kilpailuissa 2010 hän voitti Euroopan-mestaruuden 50&nbsp;metrin vapaauinnissa ajalla 21,49 ja 4&nbsp;×&nbsp;100&nbsp;metrin sekauintiviestissä. 50&nbsp;metrin perhosuinnissa hän sai hopeaa ajalla 23,41. Saman vuoden Dubain lyhyen radan MM-kilpailuissa hän sai kultaa 4&nbsp;×&nbsp;100&nbsp;metrin vapaauintiviestissä ja hopeaa 50 metrin vapaauinnissa. Shanghain MM-kilpailuissa 2011 hän oli neljäs 50 metrin perhosuinnissa.

Bousquet voitti 50 metrin vapaauinnin Euroopan-mestaruuden Debrecenissä 2012 ajalla 21,80. Hän sai kultaa myös 4&nbsp;×&nbsp;100 metrin vapaauintiviestissä ja hopeaa 50 metrin perhosuinnissa. Saman vuoden Chartres'n lyhyen radan EM-kilpailuissa hän kuului Ranskan kultajoukkueeseen 4&nbsp;×&nbsp;50&nbsp;metrin vapaauinti- ja sekauintiviestissä sekä sekajoukkueiden vapaauintiviestissä. Lisäksi hän oli toinen 50 metrin perhosuinnissa ja kolmas 50 metrin vapaauinnissa.

Barcelonan MM-kilpailuissa 2013 Bousquet saavutti 50 metrin perhosuinnissa pronssia ja sijoittui 50 metrin vapaauinnissa kahdeksanneksi.

## Lähteet